- Ikke sett penger på meg
Først en presisering: Sindre Buraas, som fikk 13.-plass på 5000-meteren i VM for to år siden, er åpenbart mye skarpere enn VGs utsendte til Beijing når det gjelder odds og hoderegning. – Ikke mer, nei - nei, da gambler du. Da må du ha hundre tusen å tape, svarer han på VGs spørsmål om han vil anbefale å vedde så mye penger - hos et spillselskap - på at han tar VM-medalje kommende lørdag. – Men jeg er ganske fornøyd med oddsen, tilføyer han. Før han etter et par sekunder skjønner at VGs mann har regnet feil.Innledende heat natt til onsdag norsk tid klokken 03.35 To heat av 20 og 21 løpere. 5 beste fra hvert heat til finalen, pluss de fem nest raskeste. Finalen lørdag klokken 13.35 norsk tid. Oddsen på at Sindre Buraas tar medalje er 71. Du får tilbake 7,1 millioner - ikke 710.000 (VGs kortslutning) – med en slik innsats. Så sant Buraas skulle klare det, altså. LEST DENNE? – Nå har du snakket nok!– Men det kunne vært morsomt å satse en hundrelapp, og eventuelt få igjen 7.100 kroner. Er det lov, er det lov å spille på seg selv?, spør Buraas. Det er ikke sikkert. Det som er sikkert, er at han er oppført med årets 22. beste tid i verden på 5000 meter, med 13.11,96. På plassen foran - 21.-plass - står det Mo Farah, 13.11,77. Briten vant 10.000- og 5000-meteren i Moskva-VM for to år siden. Det gjorde han også på hjemmebane i London-OL. – Nei, jeg er ikke like god som Farah. Han har også 3,28 på 1500 meter i år (Monaco 17. juli), konstaterer Sindre Buraas. Henrik Ingebrigtsens norske rekord fra samme sted i fjor er 3.31,46.Men han tror ikke det er umulig å komme til finalen igjen, selv om det denne gangen «er litt tettere» enn i Moskva-VM for to år siden. Løpere fra flere nasjoner er med nå. Det er mange fra Øst-Afrika. Kenya har fått med fire mann fordi en av dem - Caleb Mwangangi Ndiku - vant øvelsen sammenlagt i stevneserien Diamond League forrige sesong.Pers: 13.11,96 (2015) Meritter: VM 2013: 13. plass 5000 m (13.45,67) VM terrengløp 2011: 26. plass (35.38) EM 2012: 18. plass 5000 m (13.51,64) EM U23 2011: Gull 5000 m (14.22,69) – Edwin Soi (Kenya) er ett tidel bak meg på årsbeste statistikken, og han er medaljekandidat. Seierstiden i Diamond League i New York var 13.28. I Roma var flere under 13 minutter, men det stoppet på 12.58, forteller Buraas. Han er overbevist om at Mo Farah kommer til å vinne, slik han gjorde det første gang i 2011-VM og siden har gjort hver gang i VM og OL. – Men på taktikk. Kenyanerne er ikke så lure, mener Buraas. Les om Farahs triumf på 10 000-meteren HER– Ifølge hjemmesiden din veier du 64 kilo og er 184 centimeter høy. Mo Farah skal være 165 centimeter høy og veie 58 kilo. Det kan se ut til at det er et misforhold der? – Han veier veldig mye mindre enn 58 kilo, det kan jeg love deg, svarer Buraas. – Se på dette, tilføyer han Han trekker frem mobiltelefonen, med «verdensrekord» i knust glass, og blar frem til et fersk bilde av rekordbriten. – Han er bare skinn og bein, påpeker han bokstavelig talt. Hans sier at «de» jobber mye med det å være slank. Han er hverken stor eller liten, men sånn stort sett «midt i» (sammenliknet med konkurrentene). – Jeg er nærmere 62. Det er der jeg har ligget de to siste årene. Jeg er ikke redd for å si at jeg veier 62 kilo, selv om det er mye hysteri rundt kropp og vekt. Det er slik man ser ut når man løper langt, sier Buraas.
Sindre Buraas (26) har løpt like fort i år som 5000-meterens suverene gullfavoritt, men Norges langdistansehåp fraråder VG fra å vedde mye penger på at han tar VM-medalje.